เรื่องร้องเรียน: รถของกทมจอดเกะกะริมถนนมากกก แนะนำว่าให้หาที่จอดให้เป็นระเบียบ จะได้ไม่เดือนร้อนชาวบ้านที่ทำมาหากินแถวนี้ค่า
การดำเนินการของเจ้าหน้าที่: กลุ่มงานตกแต่ง สำนักงานออกแบบ สำนักการโยธา ได้ตรวจสอบแล้ว ขอเรียนว่าเนื่องจากขณะนี้ถนนพระสุเมรุ มีงานก่อสร้างรถไฟฟ้าทำให้การจราจรติดขัด กลุ่มงานตกแต่งมีความจำเป็นที่จะต้องจอดบริเวณดังกล่าว เพื่อนำวัสดุอุปกรณ์ที่ใช้ประดับตกแต่งงานพระราชพิธี งานพิธี และงานอื่น ๆ ขึ้น-ลงรถ ซึ่งการจอดรถเป็นเพียงชั่วคราวขณะขนวัสดุอุปกรณ์เท่านั้น ซึ่งได้มีการกำชับเจ้าหน้าที่ให้เตรียมความพร้อมของวัสดุอุปกรณ์ เมื่อรถมาจอดให้เร่งดำเนินการยกวัสดุอุปกรณ์ขึ้น-ลงรถด้วยความรวดเร็ว เพื่อเป็นการแก้ไขปัญหาการจราจรติดขัดและเกิดความเป็นระเบียบเรียบร้อย
ความเห็นของผู้แจ้ง: Timeline การรับเรื่องนานมาก ทำให้เหตุการณ์ตั้งแต่ที่แจ้งงานไป กับตอนที่ตรวจสอบเป็นคนละช่วงเวลา แจ้งไปตั้งแต่ถนนยังไม่มีการทำรถไฟใต้ดิน ตอนนั้นรถยังไม่ได้ต้องมาใช้ปฏิบัติงานใดๆ แต่จอดเต็มริมถนนเพราะที่จอดในสำนักงานออกแบบไม่เพียงพอ ไม่ใช่เพียงชั่วคราว แต่จอดเกือบทุกวัน มีความคิดเห็นว่า รถของทางหน่วยงานรัฐบาลควรมีที่จอดให้เรียบร้อย ไม่ใช่มาจอดริมถนนกินที่ประชาชนที่อาศัยทำกินอยู่แถวนั้น ด้วยพื้นที่ที่ค่อนข้างจำกัดอยู่แล้ว ควรจัดสรรพื้นที่ให้อำนวยประชาชนผู้ที่จ่ายค่าภาษีด้วยค่ะ
พื้นที่: แขวงบวรนิเวศ เขตพระนคร กรุงเทพมหานคร